ຈຳນວນເຄື່ອງອຸປະກອນການແພດ ແລະ ອາຫານ ມີມູນຄ່າກວ່າ 100 ລ້ານດົ່ງ. ກິດຈະກຳນີ້ ເພື່ອແນໃສ່ເພີ່ມທະວີສາຍພົວພັນມິດຕະພາບແບບພິເສດຫວຽດນາມ - ລາວ, ການປະສານສົມທົບລະຫວ່າງກອງບັນຊາການປ້ອງກັນຊາຍແດນແຂວງດ້ຽນບຽນ ກັບບັນດາກຳລັງໃນການຄຸ້ມຄອງ ແລະ ປົກປັກຮັກສາຊາຍແດນ ໃນສອງແຂວງຜົ້ງສາລີ ແລະ ຫຼວງພະບາງ ໃນສະພາບຕົວຈິງປະຈຸບັນແມ່ນວຽກງານຄຸ້ມຄອງຊາຍແດນ ແລະ ການປ້ອງກັນ, ຮັກສາຄວາມໝັ້ນຄົງດ້ານການເມືອງ, ຄວາມເປັນລະບຽບຮຽບຮ້ອຍ ແລະ ຄວາມປອດໄພໃນເຂດຊາຍແດນສອງຝັ່ງ ແລະ ປ້ອງກັນ ແລະ ຕ້ານໂລກລະບາດ COVID-19.
ໃນພິທີ, ທັງສອງຝ່າຍ ໄດ້ແລກປ່ຽນຄຳຄິດຄຳເຫັນກ່ຽວກັບສະພາບການ ແລະ ການພັດທະນາຂອງການລະບາດຂອງ COVID-19 ໃນແຕ່ລະປະເທດ. ພ້ອມກັນນັ້ນ, ທັງສອງຝ່າຍໄດ້ເອກະພາບກັນ ຈະຊ່ວຍເພີ່ມທະວີການປະສານງານເພີ່ມເຕີມ ລະຫວ່າງສອງກອງບັນຊາການທະຫານຊາຍແດນ ໃນການລາດຕະເວນ ແລະ ຄວບຄຸມກິດຈະກຳເຂົ້າ - ອອກເມືອງທີ່ຜິດກົດໝາຍ; ສ້າງເງື່ອນໄຂສະດວກໃຫ້ແກ່ພົນລະເມືອງ ແລະ ສິນຄ້າຂອງທັງສອງຝ່າຍດຳເນີນຂັ້ນຕອນການເຂົ້າ - ອອກເມືອງທີ່ ໂດຍຜ່ານດ່ານຊາຍແດນສາກົນ ເຕີຍຈ່າງ ຕາມລະບຽບການ ແລະ ຮັບປະກັນຂັ້ນຕອນການປ້ອງກັນການລະບາດຂອງແຕ່ລະຝ່າຍ.
ຜູ້ນຳກອງບັນຊາການທະຫານ ແລະ ຕຳຫຼວດສອງແຂວງ ຜົ້ງສາລີ ແລະ ຫຼວງພະບາງ ໄດ້ສະແດງຄວາມຂອບອົກຂອບໃຈ ຕໍ່ຄວາມເອົາໃຈໃສ່ ແລະ ການຊ່ວຍເຫຼືອຢ່າງທັນການ ໃນການຊ່ວຍເຫຼືອບັນດາເຄື່ອງອຸປະກອນການແພດ, ອາຫານການກິນ ແລະ ເຄື່ອງອາຫານຂອງກອງບັນຊາການຊາຍແດນແຂວງດ້ຽນບຽນ. ກຳລັງປ້ອງກັນຊາຍແດນຂອງສອງຝ່າຍ ໄດ້ເຫັນດີເປັນເອກະສັນກັນວ່າ ໃນໄລຍະຈະມາເຖິງ, ພວກເຂົາຈະແລກປ່ຽນ ແລະ ສະໜອງຂໍ້ມູນຂ່າວສານກ່ຽວກັບການຄຸ້ມຄອງ ແລະ ປົກປັກຮັກສາຊາຍແດນເປັນປະຈຳ ແລະ ແບ່ງປັນປະສົບການໃນການປ້ອງກັນ ແລະ ຄວບຄຸມການລະບາດຂອງ COVID-19 ເຊິ່ງປະກອບສ່ວນເຂົ້າໃນການກໍ່ສ້າງຊາຍແດນແຫ່ງສັນຕິພາບ, ມິດຕະພາບ, ການຮ່ວມມືເພື່ອການພັດທະນາເຊິ່ງກັນ ແລະ ກັນ.
ຄຳຮຸ່ງ